
Nyilas Mihály tanulóévei? – A Bildungsroman mint értelmezési kontextus Móricz Zsigmond Forr a bor című regényének olvasatában

A kilencvenes évek óta számos Móricz mű vált az (újra)olvasás tárgyává, ezáltal számos ponton változott és árnyalódott a Móriczról kialakított kép.
Célom, hogy Móricz Zsigmond Forr a bor című regényét a Bildungsroman értelmezési kontextusa felől olvassam. Erre nemcsak az kínál lehetőséget, hogy a magyar irodalomértésben is gyakorta megjelenő elemzési szempont a Bildungsroman a regények olvasatában, hanem az is, hogy magában a Móricz-recepcióban sem számít idegennek ez a fajta megközelítésmód.
Dolgozatom gerincét a regény egyes szöveghelyeinek a Bildungsroman kontextusa felőli értelmezése adja. Mivel azonban ezidáig nem született jelentősebb a Forr a borral kiemelten foglalkozó tanulmány, fontosnak tartom, hogy részletesebben szóljak a dolgozatban a Forr a borral kapcsolatos filológiai- és textológiai kérdésekről, valamint a regény recepciótörténetéről, és a Móricz-életművön belül helyzetéről.



